64. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΕΛΛΑΔΑΣ αριθ. 692 της ΙΙ Δεκ. 1985/17 Φεβρ. 1986 (ΦΕΚ Α΄ 13) (Αρθρ. 1 του Νόμ. 1266/1982) Αποδέσμευση δεσμευμένων λογαριασμών κατοίκων ΕΟΚ που αφορούν κεφάλαια προσωπικού χαρακτήρα. Αφού έλαβε υπόψη: α)Το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Το άρθρ. 52 της Πράξης Προσχώρησης της Ελλάδος στις Ευρωπαϊκές Κοινότητες που κυρώθηκε με το Νόμ. 945/1979 σε συνδυασμό με τον κατάλογο Α του Παραρτήματος Ι της πρώτης Οδηγίας της 11ης Μαΐου 1960 περί της εφαρμογής του άρθρ. 67 της συνθήκης ΕΟΚ όπως τροποποιήθηκε με τη Δεύτερη Οδηγία του Συμβουλίου της 18ης Δεκ. 1963 περί συμπληρώσεως και τροποποιήσεως της πρώτης οδηγίας «περί της εφαρμογής του άρθρ. 67 της συνθήκης». γ)Το από 29.11.1985 έγγραφο του Υπουργού Εθνικής Οικονομίας, αποφασίζει: Η αποδέσμευση των κατ’ άρθρ. 2 Α.Ν. 800/1937 (όπως αντικαταστάθηκε με το άρθρ. 13 Α.Ν. 1704/1939 και τροποποιήθηκε με το άρθρ. 7 Νόμ. 128/1975) δεσμευμένων λογαριασμών κατοίκων  ΕΟΚ    είναι    συναλλαγματική    και    αφορά    μό(Αντί για τη σελ. 56,07(α) Σελ. 56,07(β) Τεύχος 1124 – Σελ. 31 Προστασία του Νομίσματος 26.Β.α.61-64 νο κεφάλαια προσωπικού χαρακτήρα, δηλαδή ποσά που προέρχονται από δωρεές και χορηγήσεις πάσης φύσεως, προίκες και κληρονομιές. Για τα μη προσωπικού χαρακτήρα κεφάλαια που ανήκουν σε κατοίκους ΕΟΚ εξακολουθούν να ισχύουν οι παραπάνω διατάξεις του άρθρ. 2 Α.Ν. 800/1937. 